**Ацо Видиков** (15 октомври 1946

 во Кавадарци — 24 мај 2021

) — македонски театарски, филмски и телевизиски глумец.

Животопис
---------

Сценарист и главен лик на филмот "Каца" има завршено средно училиште во Кавадарци. Потоа се запишува на правен факултет во Скопје, но судбината си поигрува со него,па наместо правник,останува актер.Имено запишувајќи III семестар на право тој се враќа во Кавадарци на викенд. Во меѓувреме театарот каде што тој беше аматер од 1964 година беше во припрема на нова премиера, која ја режираше тогашниот директор на домот И.Каров. Во претставата зема улога и Видиков, кој по некое време,1972 година, е примен на работа како актер,заедно со неговиот колега и соработник Данчо Бањански. Во неговата богата кариера има одиграно преку 100 премиери, од кои,шеесетина како главна улога. Има снимено неколку серии за МРТВ , Македонски народни приказни и сл.Има одиграно и три монодрами: "Чекајќи го Илко" , "Задоцнета серенада" и "Тутуле Бале" , сите три пишувани од неговата пријателка, писателката Мирјанка Селчанец. Покрај театарот и телевизијата има играно во неколку филмови како: "Крушевска Република", "Од зад грб" , "Републиката во пламен" , "Јуначко колено" и во неговиот првенец ,филмот "КАЦА".

Филмот Каца
-----------

Комедија направена кога господ одеше по земјата, 1997 година. Јас како автор на филмот, случајно дојдов до идеа да го напишам ова сценарио. Седев во една кафеана, полудомаќинска, како што викаме на кавадаречки. Кафана во кој можеш да заиграш табла, карти,домино, да се напиеш нешто,да замезиш, итн. Газдата на таа кафана беше и сè уште е, Ќире Белевски. Неговиот татко Дане Белевски беше многу голем шегаџија и знаеше многу приказни. Многу настани од поблиското и подалечното минато на Кавадарци. Меѓу другото ми кажа еден вистинит случај од кавадаречкиот комарџијски живот, за прв пат се случило на комар изгубените пари,да му се вратат на тој што изгубил. Благодарејќи на чичко Дане, за прв пат во кавадарци се снима игран филм, за прв пат на екранот на киното "Балкан" се појавија скоро сите познати актери како од Кавадарци, така и од цела Македонија,како: Ѓорѓи и Шенка Колозови, Ванчо Петрушевски, Гоце Тодоровски, Дади Ангеловски, Мите Грозданов, Лазар Бараков и се разбира актерите познати на кавадаречката јавност: Диме Коцевски, Данчо Бањански, Милица Гочевска, Васо Ангелов, Александар Малинков и други.

Филмот е режиран од Драган Велјановски, тон мајстор:Виктор Иванов-Чаир, Камерман:Бошко Ацевски, Светло:Иван Потевски-Балто.

Филмографија
------------

Видиков ги остварил филмските улоги:

|  |  |  |
| --- | --- | --- |
| **Година** | **Филм** | **Улога** |
| 1982 | Едно лето ТВ-серија | Товарачот |
| 1982 | Илинден ТВ-серија |  |
| 1984 | Јуначко колено ТВ-серија | Ѓузбашијата |
| 1985 | Од зад грб ТВ-филм |  |
| 1991 | Еурека ТВ-серија |  |
| 1993 | Македонски народни приказни ТВ-филм |  |
| 1997-2000 | Македонски народни приказни ТВ-серија |  |
| 1999 | Каца ТВ-филм | Перо |
| 2000 | Погрешно време ТВ-серија | Коле |
| 2000-2003 | Македонски народни приказни ТВ-серија |  |
| 2000 | Големи и мали ТВ-серија | Сосед |
| 2001 | Прашина ТВ-филм | Овчар |
| 2005 | Лудомарини лакардии ТВ-серија |  |
| 2007 | Досие-К ТВ-филм |  |
| 2010 | Царската е последна ТВ-филм |  |
| 2010 | Македонски стари приказни ТВ-серија |  |
| 2011-2013 | Македонски народни приказни ТВ-серија |  |
| 2013 | Тиквешко востание ТВ-серија |  |
| 2013 | Тврдокорни ТВ-серија | Селанец |
| 2014 | Женски итроштини ТВ-филм |  |

Наводи
------

1. ↑  „Aco Vidikov". IMDb. Посетено на 23 јануари 2023.